CELEX: 31983S1064
Language: el
Date: 1983-04-28 00:00:00
Title: Απόφαση αριθ. 1064/83/ΕΚΑΧ της Επιτροπής της 28ης Απριλίου 1983 για την αναστολή της επιβολής οριστικού δασμού αντιντάμπινγκ και την περάτωση της διαδικασίας αντεπιδότησης σχετικά με τους μορφοσιδήρους (μικροί δοκοί με πλατιά πτερύγια) καταγωγής Ισπανίας

Avis juridique important

|

31983S1064

Απόφαση αριθ. 1064/83/ΕΚΑΧ της Επιτροπής της 28ης Απριλίου 1983 για την αναστολή της επιβολής οριστικού δασμού αντιντάμπινγκ και την περάτωση της διαδικασίας αντεπιδότησης σχετικά με τους μορφοσιδήρους (μικροί δοκοί με πλατιά πτερύγια) καταγωγής Ισπανίας  

Επίσημη Εφημερίδα αριθ. L 116 της 30/04/1983 σ. 0091 - 0091

***** ΑΠΟΦΑΣΗ αριθ. 1064/83/ΕΚΑΧ ΤΗΣ ΕΠΙΤΡΟΠΗΣ  της 28ης Απριλίου 1983  για την αναστολή της επιβολής οριστικού δασμού αντιντάμπινγκ και την περάτωση της διαδικασίας αντεπιδότησης σχετικά με τους μορφοσιδήρους (μικροί δοκοί με πλατιά πτερύγια) καταγωγής Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  τη σύσταση της Επιτροπής αριθ. 3018/79/ΕΚΑΧ της 21ης Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα (1), όπως τροποποιήθηκε τελευταία με τη σύσταση αριθ. 3025/82/ΕΚΑΧ (2), και ιδίως τα άρθρα 9 και 12,  μετά από διαβουλεύσεις στα πλαίσια της συμβουλευτικής επιτροπής που έχει συσταθεί με την εν λόγω σύσταση,  Εκτιμώντας:  ότι, στις 10 Αυγούστου 1982, η Επιτροπή κίνησε διαδικασία αντιντάμπινγκ και αντεπιδότησης σχετικά με τις εισαγωγές μορφοσιδήρων (μικροί δοκοί με πλατιά πτερύγια) καταγωγής Ισπανίας· ότι η Επιτροπή επέβαλε, με τη σύσταση αριθ. 259/83/ΕΚΑΧ (3), οριστικό δασμό αντιντάμπινγκ στα προϊόντα αυτά ·  ότι συμφωνήθηκαν, από τότε, ορισμένες διατάξεις μεταξύ της Κοινότητας και της Ισπανίας σχετικά με το εμπόριο των προϊόντων χάλυβα στα οποία περιλαμβάνονται και οι μορφοσίδηροι·  ότι, έχοντας υπόψη τις διατάξεις αυτές, η Επιτροπή κρίνει σκόπιμο να αναστείλει τον οριστικό δασμό αντιντάμπινγκ και να περατώσει τη διαδικασία αντεπιδότησης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο οριστικός δασμός αντιντάμπινγκ που έχει επιβληθεί με τη σύσταση αριθ. 259/83/ΕΚΑΧ στους μορφοσιδήρους (μικροί δοκοί με πλατιά πτερύγια), καταγωγής Ισπανίας, αναστέλλεται για τις εισαγωγές που έγιναν μετά τις 21 Απριλίου 1983.  Άρθρο 2  Περατώνεται η διαδικασία αντεπιδότησης σχετικά με τις εισαγωγές μορφοσιδήρων (μικροί δοκοί με πλατιά πτερύγια) καταγωγής Ισπανίας, της διάκρισης 73.11 Α ex Ι του Κοινού Δασμολογίου που αντιστοιχεί στον κώδικα NIMEXE 73.11-12.  Άρθρο 3  Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η απόφαση αυτή είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Απριλίου 1983.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 317 της 13. 11. 1982, σ. 17.  (3) ΕΕ αριθ. L 30 της 1. 2. 1983, σ. 61.